CELEX: 62010CB0626
Language: sk
Date: 2011-11-10 00:00:00
Title: Vec C-626/10 P: Uznesenie Súdneho dvora z  10. novembra 2011 — Kalliope Agapiou Joséphidès/Európska komisia, Výkonná agentúra pre vzdelávanie, audiovizuálnu oblasť a kultúru (EACEA) [Odvolanie — Prístup k dokumentom — Nariadenie (ES) č. 1049/2001 — Článok 4 ods. 1 písm. b) a článok 4 ods. 2 prvá zarážka — Ochrana súkromia a integrity jednotlivca — Ochrana obchodných záujmov — Nariadenie (ES) č. 58/2003 — Výkonné agentúry — Právomoc spracovať opakované žiadosti o prístup k dokumentom — Zásada transparentnosti — Pojem „prevažujúci verejný záujem“ — Nesprávne právne posúdenie]

10.3.2012   
            
            
               SK
            
            
               Úradný vestník Európskej únie
            
            
               C 73/9
            
         Uznesenie Súdneho dvora z 10. novembra 2011 — Kalliope Agapiou Joséphidès/Európska komisia, Výkonná agentúra pre vzdelávanie, audiovizuálnu oblasť a kultúru (EACEA)
   (Vec C-626/10 P) (1)
   
   (Odvolanie - Prístup k dokumentom - Nariadenie (ES) č. 1049/2001 - Článok 4 ods. 1 písm. b) a článok 4 ods. 2 prvá zarážka - Ochrana súkromia a integrity jednotlivca - Ochrana obchodných záujmov - Nariadenie (ES) č. 58/2003 - Výkonné agentúry - Právomoc spracovať opakované žiadosti o prístup k dokumentom - Zásada transparentnosti - Pojem „prevažujúci verejný záujem“ - Nesprávne právne posúdenie)
   2012/C 73/15
   Jazyk konania: francúzština
   
      Účastníci konania
   
   
      Odvolateľka: Kalliope Agapiou Joséphidès (v zastúpení: C. Joséphidès a H. Joséphidès, dikigoroi)
   
      Ďalší účastníci konania: Európska komisia (v zastúpení: G. Rozet a M. Owsiany-Hornung, splnomocnení zástupcovia), Výkonná agentúra pre vzdelávanie, audiovizuálnu oblasť a kultúru (EACEA) (v zastúpení: H. Monet, splnomocnený zástupca)
   
      Predmet veci
   
   Odvolanie podané proti rozsudku Všeobecného súdu (siedma komora) z 21. októbra 2010, Agapiou Joséphidès/Komisia a EACEA (T-439/08), ktorým Všeobecný súd zamietol žalobu odvolateľky smerujúcu k zrušeniu jednak rozhodnutia EACEA z 1. augusta 2008 v súvislosti so žiadosťou o prístup k dokumentom týkajúcim sa pridelenia strediska excelentnosti Jean Monnet Cyperskej univerzite, a jednak rozhodnutia Komisie K(2007) 3749 z 8. augusta 2007 týkajúceho sa individuálneho rozhodnutia o pridelení dotácií v rámci Programu celoživotného vzdelávania, podprogramu Jean Monnet — Porušenie práva na prístup k dokumentom a zásady transparentnosti — Nesprávne právne posúdenia
   
      Výrok
   
   
               1.
            
            
               Odvolanie sa zamieta.
            
         
               2.
            
            
               K. Agapiou Joséphidès je povinná nahradiť trovy konania.
            
         
      (1)  Ú. v. EÚ C 103, 2.4.2011.